Document ID: 32009D0255

РЕШЕНИЕ НА КОМИСИЯТА
от 20 март 2009 година
за изменение на Решение 2003/135/ЕО по отношение на плановете за ликвидиране на класическата чума по свинете при диви прасета и спешната ваксинация на диви прасета против класическа чума по свинете в някои райони от федералните провинции Северен Рейн-Вестфалия и Райнланд-Пфалц (Германия)
(нотифицирано под номер C(2009) 1669)
(само текстовете на немски и френски език са автентични)
(2009/255/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (1), и по-специално член 16, параграф 1 и член 20, параграф 2 от нея,
като има предвид, че:
(1)
Решение 2003/135/ЕО на Комисията от 27 февруари 2003 г. относно одобрението на плановете за ликвидиране на класическа чума по свинете и спешната ваксинация на диви прасета против класическа чума по свинете в Германия във федералните провинции Долна Саксония, Северен Рейн-Вестфалия, Райнланд-Пфалц и Заарланд (2) бе прието като една от редицата мерки за борба с класическата чума по свинете.
(2)
Германия информира Комисията за последното развитие на болестта при дивите прасета в някои райони на федералните провинции Северен Рейн-Вестфалия и Райнланд-Пфалц.
(3)
От посочената информация става ясно, че класическата чума по свинете при диви прасета е ликвидирана в някои райони от посочените федерални провинции. Следователно вече не е необходимо в посочените райони да се прилагат плановете за ликвидиране на класическата чума по свинете при диви прасета и за спешна ваксинация на диви прасета против класическа чума по свинете.
(4)
Беше докладвано за нови случаи на класическа чума по свинете сред дивите прасета в район от двете страни на границата между Северен Рейн-Вестфалия и Райнланд-Пфалц, който до настоящия момент беше незасегнат от болестта. Следователно съществува необходимост от прилагане на плановете за ликвидиране на класическата чума по свинете при диви прасета и за спешна ваксинация на диви прасета против класическа чума по свинете в посочените райони.
(5)
Поради това Решение 2003/135/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2003/135/ЕО се заменя с текста в приложението към настоящото решение.
Член 2
Адресати на настоящото решение са Федерална република Германия и Френската република.
Съставено в Брюксел на 20 март 2009 година.

Labels: 0
18
6